Pe parcursul vieții medii a unui autovehicul, amprenta de carbon a unui autovehicul integral electric (BEV) este mai mică decât cea a unui autovehicul tradițional cu motor cu ardere internă (ICE). Cu toate acestea, distanța care trebuie condusă pentru ca un BEV să aibă o amprentă de carbon mai puțin intensă decât un autovehicul ICE depinde, în mare măsură, de modul în care este generată energia electrică ce alimentează autovehiculul. Dacă îți încarci vehiculul BEV cu energie electrică regenerabilă, va trebui să conduci mai puțin pentru a atinge acel punct, față de cazul în care ai folosi energie electrică generată de combustibili fosili. Dacă este posibil, te încurajăm să îți încarci autovehiculul electric cu energie electrică din surse regenerabile.
Ne-am angajat să respectăm pe deplin principul transparenței în ceea ce privește amprenta de carbon totală a autovehiculelor noastre electrice. O analiză a ciclului de viață (LCA) a modelului XC40 Recharge este deja disponibilă, iar analiza ciclului de viață al modelului C40 Recharge va fi disponibilă la o dată ulterioară pe parcursul anului 2021.